Fernanda Ribeiro

Maria Fernanda Moreira Ribeiro (Penafiel, Portoko barrutia, 1969ko ekainaren 23a ) iraupen luzeko lasterketetan aritzen den portugaldar atleta da. 10.000 metroko proban Olinpiar Jokoetako eta munduko txapelduna izan zen.

Hamahiru urterekin egin zuen debuta nazioarteko lasterketetan, eta 3.000 metroko probako bere adineko markarik onena ondu zuen urterik urte hogeita bi urte arte. 5.000 metroko lasterketan gauza bera lortu zuen 14 eta 18 urte bitartean. Seulgo (1988) eta Bartzelonako (1992) Olinpiar Jokoetan parte hartu zuen, eta 1994an urrezko dominak irabazi zituen Europako pista libreko eta estaliko txapelketetan, 5.000 eta 3.000 metrotan, hurrenez hurren. 1995eko uztailean, 5.000 metroko munduko errekorra hautsi zuen (14 minutu, 36 segundo), eta urte horretan bertan urrezko domina lortu zuen Munduko Txapelketan, 10.000 metroko proban, Göteborgen. Atlantako Olinpiar Jokoetan erreginaldia sendotu zuen 10 kilometroko proba irabazita. 1997ko Munduko Txapelketetan, Atenasen, zilarrezko domina lortu zuen 10.000 metroko proban, eta brontzezkoa 5.000 metrokoan.

Lortutako sari nagusiak

Markarik hoberenak 
 5.000 metro - 14:36.45 (Hechtel, 1995)
 10.000 metro - 30:22.88 (Sydney, 2000)

Erreferentziak

Kanpo loturak 
  Ribeiro Fernanda Iaaf.org

Portugalgo atletak
Olinpiar Jokoetako dominadunak atletismoan
XX. mendeko emakumeak
XXI. mendeko emakumeak
1996ko Udako Olinpiar Jokoetako dominadunak
2000ko Udako Olinpiar Jokoetako dominadunak
1992ko Udako Olinpiar Jokoetako atletak
1996ko Udako Olinpiar Jokoetako atletak
1988ko Udako Olinpiar Jokoetako atletak
2000ko Udako Olinpiar Jokoetako atletak
2004ko Udako Olinpiar Jokoetako atletak